Jane Addams

D'Jane Laura Addams, gebuer de 6. September 1860 zu Cedarville, am Illinois, a gestuerwen den 21. Mee 1935 zu Chicago, war eng US-amerikanesch Feministin, Soziologin an engagéiert Journalistin, déi sech besonnesch am Ufank vun den 1920er Joren an der Friddensbeweegung engagéiert huet. 

Si huet sech fir Sozial Aarbecht staark gemaach an huet 1889 zu Chicago d'Hull House gegrënnt, dat haut ee Musée ass.

1931 krut si zesumme mam Nicholas Murray Butler de Friddensnobelpräis.

Zu Lëtzebuerg gouf um Belval, op der Grenz tëscht de Gemenge Suessem an Esch, eng Strooss no hir genannt.

 Kuckt och 
 Lëscht vun de Friddensnobelpräislaureaten

 Um Spaweck 

Kategorie:Gebuer 1860
Kategorie:Gestuerwen 1935
Kategorie:US-amerikanesch Journalisten
Kategorie:US-amerikanesch Soziologen
Kategorie:US-amerikanesch Feministen
Kategorie:Friddensnobelpräisdréier
Kategorie:Persounen, no deenen eng Struktur zu Lëtzebuerg genannt ass